༈ དབང་བསྐུར་བའི་ཆོ་གའི་སྡོམ་ཚིག་བཞུགས།
༄༅། །རིགས་ཀྱི་ཁྲོ་བོའི་ང་རྒྱལ་གྱིས། །སྔོན་འགྲོ་སྦྱངས་ནས་མཚམས་གཅོད་
བྱ། །གནས་དང་མཆོད་པ་བྱིན་ཕབ་ནས། །བདག་བསྐྱེད་མཆོད་ནས་བཟླས་པ་
བྱ། །བུམ་པ་གསལ་གདབ་མཆོད་ནས་བཟླ། །དཀྱིལ་འཁོར་བསྒྲུབས་ནས་བྱིན་
གྱིས་བརླབ།
།མཆོད་བསྟོད་གཏོར་མ་རྣམས་བདུན་གཏང་། །གཙོ་མོའི་བུམ་སྟེང་
མཆོད་རྟེན་ནི། །མིང་བྱང་བཅས་ལ་ཀུན་དུ་དང༌་། །དཱུར་བ་སྔགས་དང་བཅས་པས་
མཆོད། །ཕྱོགས་བཞིའི་གཏོར་མ་ཕྱོགས་ནས་གཏོང་། །སོ་སོའི་གཏོར་བཅས་ལྷ་
གཞན་ལ། །གསོལ་བ་བཏབ་ནས་སླར་ཡང་མཆོད། །བྱུར་བསལ་དུག་དབྱུང་རྣམ་
གཉིས་བྱ། །རྒྱལ་བར་བྱེད་པས་བསླང་ནས་ནི། །གོས་གསར་རྒྱན་གྱིས་བརྒྱན་བྱས་
ནས། །དབང་བསྐུར་དོན་དུ་གསོལ་བ་གདབ། །སྤྱི་བོར་བུམ་བཞག་སོར་འབྲང་
གི། །གཟུངས་རིང་གཉིས་དང་སྔགས་གཞན་གྱིས། །དབང་བསྐུར་ནས་ནི་སྔགས་
ཀྱིས་བསྲུང་། །སྲུང་འཁོར་གདགས་ཤིང་རྡོ་རྗེས་བསྲུང་། །བདེན་པའི་སྟོབས་ཀྱིས་
བསྲུངས་བྱས་ནས། །སྨན་ནམ་ཟས་ལ་བདེན་པའི་སྟོབས། །བརྗོད་ནས་མངའ་
དབུལ་ཤིས་པ་བརྗོད། །ཡོན་བླང་མཆོད་བསྟོད་གཤེགས་སུ་གསོལ། །དམ་པས་
བསྐུལ་ནས་འཕགས་པས་སྦྱར།། །།